Uccpárnáá Vuoli Ilmar

Niilo Ilmari Mattus adai Uccpárnáá Vuoli Ilmar (š. kuovâmáánu 9. peeivi 1945Anarâš-lostâ, Porgemáánu 2013, s. 34–39. Avveel: Anarâškielâ servi Morsettemkielâ Ylivieska, Suomâ) lii anarâš kielâpargee, kulttuurvaigutteijee já Anarâškielâ seervi oovdiš kuhesáigásâš čällee. Sun poorgâi sämitige jurgâleijen ive 2012 loopâ räi, já ivij 2012–2015 sun tooimâi Suomâ sämitige kielârääđi värijesânin. Suu pärnivuođâ päikki lii Čovčjävri, já sun juuđij škoovlâ Kaamâsist. Ive 1966 sun tooimâi ráávhutorvejeijen Kyprosist, mon maŋa sun maacâi Suomân já poorgâi räjivahtân ivij 1967–1995.

Uccpárnáá Vuoli Ilmar lii porgâm ennuv anarâškielâ oovdân. Sun lii ohtâ Anarâškielâ seervi vuáđudemjesânijn, já sun lii toimâttâm Anarâš-loostâ njunoštoimâtteijen 30 ihheed (1987–2017). Ton lasseen sun lii čáállám kiirjijd Čovčjäävrist Kaamâsân, Pissoin ráávhu turviđ já päikkinommâkirje Anarâš päikkinoomah. Oovtâst Matti Morottajain sun lii toimâttâm nooveelčuágálduv Kyelisieidi maccâm já eres novelleh (2005).

Ilmari Mattus lii meid lamaš vuáđđudmin vuossâmuu anarâškielâ kielâpiervâl ive 1997 já vistig porgâm tobbeen pargen já maŋeláá uásálistám tooimân "väriäijihin".

Ilmari Mattus lii meid lamaš taiđârin. Sun lii lávlum, jurgâlâm lavluid já luuhâm páádán materiaalijd.

Pargo
Kirjeh
 1996 – Čovčjäävrist Kaamâsân
 2005 – Kyelisieidi maccâm já eres novelleh (toim. oovtâst Matti Morottajain)
 2014 – Pissoin ráávhu turviđ
 2014 – Sevŋis vuođâlohán
 2015 – Anarâš päikkinoomah

Jienâkirjeh
 1992 – Vuossâmuš škovlâčohčâ

Jurgâlusah
 1998 – Lávustâllâm já luánduamnâseh, orjâlâškielân čáállám Karen Marie Eira Buljo, anarâškielân jurgâlâm Ilmari Mattus, anarâš kulttuurân heiviittâm Matti Morottaja
 2002 – Pyeri paaimân 2 
 2002 – Pyeri paaimân 2: hárjuttâsah
 2009 – Škoovlâ pirâstiätu 3
 2009 – Škoovlâ pirâstiätu 3: pargokirje
 2010 – Škoovlâ pirâstiätu 4
 2010 – Škoovlâ pirâstiätu 4: pargokirje
 2011 – Škoovlâ biologia ja eennâmtiätu 5 
 2011 – Škoovlâ biologia ja eennâmtiätu 5: pargokirje
 2011 – Škoovlâ biologia ja eennâmtiätu 6 
 2011 – Škoovlâ biologia ja eennâmtiätu 6: pargokirje
 2013 – Škoovlâ eennâmtiätu Amerik
 2013 – Škoovlâ eennâmtiätu Amerik: oppâmvihko
 2014 – Škoovlâ biologia Sisčääsih
 2014 – Škoovlâ biologia Sisčääsih: oppâmvihko
 2015 (2. teddilâs) – Pieinis-Piäká ustev 
 2017 – Loommum mecci
 2018 – Nigá nooveelčuágáldâh 2
 2019 – Tijdâtälvi

Käldeeh

Luokka:Anarâšah
Luokka:Ive 1945 šoddâmeh
Luokka:Kielâmiäštáreh
Luokka:Sämmiliih jurgâleijeeh
Luokka:Sämmiliih tiätukirječälleeh